burgasdotpro/wikipedia huggingface dataset:
Nidwalden

Nidwalden (historicky a úradne "Unterwalden nid dem Wald") je nemeckojazyčný kantón. Hlavným mestom je Stans. Nachádza sa v strednom Švajčiarsku. Je rozdelený na 11 obcí.
Nidwalden spolu s kantónom Obwalden tvorili kantón Unterwalden (do roku 1648), jeden z troch pôvodných kantónov, ktoré sa v roku 1291 po smrti nemeckého kráľa Rudolfa I. spojili na ochranu svojich «starých práv» a vytvorili Švajčiarsko.
Nidwalden je 5. najmenší a 5. najmenej ľudnatý kantón vo Švajčiarsku.
Geografia.
Kantón Nidwalden leží v strednom Švajčiarsku, na severných hraniciach sa rozprestiera Vierwaldstättské jazero. Hraničí s piatimi kantónmi: Luzern na severe, Schwyz na severovýchode, Uri na východe, Bern na juhu a Obwalden na západe a juhovýchode, pretože "Obwalden" je "Nidwaldenom" rozdelený na dve časti.
Obce.
Nasleduje zoznam 11 obcí kantónu podľa počtu obyvateľov k 31. decembru 2011:
Peratos

Peratos (, ) je v gréckej mytológii nástupca sikyónskeho kráľa Messapa.
Podľa niektorých antických písomných zdrojov bol Peratos následníkom Messapa (uvádzajú ho pod latinským menom Eratus). O pôvode Messapa tieto zdroje mlčia. Podľa antického autora Pausania však Peratos nebol nástupcom Messapa, ale nástupcom Leukippa. Peratos bol synom Leukippovej dcéry Kalchinie a boha Poseidóna a kráľom sa stal preto, lebo Leukippos nezanechal po sebe potomka po meči.
Staroveký autor Hieronym uvádza, že Peratos nastúpil na sikyónsky trón okolo roku 1716 pred Kr. a vládol do roku 1670 pred Kr. Antické písomné zdroje ale v zhode uvádzajú, že kráľom Sikyónu sa po Peratovi stal Plémnaios.
Eratus

Eratus môže byť:
Nórske národné futsalové družstvo mužov

Nórske národné futsalové družstvo mužov je národné družstvo mužov, ktoré reprezentuje Nórsko v medzinárodných futsalových súťažiach a priateľských zápasoch. Funguje pod záštitou "Norges Fotballforbund" (NFF). Prvý medzinárodný zápas absolvovalo až v roku 2010. V jeho krátkej histórii sa mu podaril úspech v podobe postupu do play-off o Majstrovstvá sveta FIFA 2012. Vo februári 2017 mu patrilo vo svetovom futsalovom rebríčku 73. miesto. 
Vrcholné podujatia.
Na majstrovstvách sveta FIFA sa nórskemu družstvu nepodarilo kvalifikovať. Vo svojej prvej kvalifikácii na MS 2012 muselo hrať predkvalifikačné kolo, z ktorého postúpilo z druhého miesta do hlavnej kvalifikácie. V nej rovnako skončilo na 2. mieste, keď najprv vyhralo nad a potom remizovalo s favorizovaným , čo znamenalo postup do play-off. Žreb mu prisúdil družstvo , s ktorým najprv doma prehralo jasne a potom vonku .
Rovnako sa nórske družstvo neprebojovalo ani na majstrovstvá Európy UEFA. Pri svojej prvej účasti v kvalifikácii na ME 2012 muselo hrať najprv predkvalifikačné kolo. Postúpilo z neho z 1. miesta do hlavnej kvalifikácie, v ktorej však prehralo všetky 3 zápasy a skončilo v skupine posledné. Rovnako tak dopadlo aj v kvalifikácii na ME 2014.
Obwalden

Obwalden (historicky a úradne "Unterwalden ob dem Wald") je nemeckojazyčný kantón. Hlavným mestom je Sarnen. Kantón sa nachádza v strednom Švajčiarsku a je rozdelený na 7 obcí.
Obwalden spolu s kantónom Nidwalden tvorili kantón Unterwalden (do roku 1648), jeden z troch pôvodných kantónov, ktoré sa v roku 1291 po smrti nemeckého kráľa Rudolfa I. spojili na ochranu svojich «starých práv» a vytvorili Švajčiarsko.
Nidwalden je 8. najmenší a 3. najmenej ľudnatý kantón vo Švajčiarsku.
Geografia.
Obwalden leží v strednom Švajčiarsku, uprostred sa nachádza Sarnersee. Hraničí so štyrmi kantónmi: Luzern na západe, Bern na juhu, Uri na východe a Nidwalden na severe a východe, pretože "Obwalden" je "Nidwaldenom" rozdelený na dve časti.
Obyvateľstvo.
V kantóne Obwalden žije 35 878 ľudí, z tohto čísla je 4 911 cudzincov (13,7 %).
Obce.
Nasleduje zoznam 7 obcí kantónu podľa počtu obyvateľov k 31. decembru 2011:
Miková (rozlišovacia stránka)

Miková môže byť:
Eratos

Eratos (, ) bol v polovici ôsmeho storočia pred Kr. argejský kráľ.(pravdepodobne mýtický) 
Antický autor Pausanias zaznamenal, že keď spartský kráľ Nikandros napadol so svojim vojskom Argolis, Asinčania žijúci v tejto oblasti sa spolu s ním do tejto invázie zapojili. Po odchode Sparťanov sa však argejský kráľ Eratos rozhodol Asinčanom pomstiť a zorganizoval proti nim vojenskú výpravu. Asinčania sa však zatiaľ stačili zachrániť útekom. Svoje rodiny naložili na plavidlá a svoju vlasť opustili.
Írske národné futsalové družstvo mužov

Írske národné futsalové družstvo mužov je národné družstvo mužov, ktoré reprezentuje Írsko v medzinárodných futsalových súťažiach a priateľských zápasoch. Funguje pod záštitou "Football Association of Ireland" (FAI). Prvé zápasy odohralo už v roku 1983, na turnaji v Ríme. Potom nastala 18-ročná medzinárodná prestávka írskeho družstva, ktorá skončila až v roku 2001, keď družstvo odohralo priateľské zápasy so . Vo februári 2016 mu patrilo vo svetovom futsalovom rebríčku 116. miesto. 
Vrcholné podujatia.
Kvalifikácie na majstrovstvá sveta FIFA sa írske družstvo nezúčastnilo ani raz. 
Družstvo sa nikdy neprebojovalo na Majstrovstvá Európy UEFA. Absolvovalo 2 kvalifikácie, prvú až v roku 2010. Hneď v prvej, kde muselo absolvovať predkvalifikačné kolo, dosiahlo prvé víťazstvo, nad . Skončilo ale na poslednom mieste skupiny a nepostúpilo do hlavnej kvalifikácie. V predkvalifikácii na ME 2012 dopadlo podobne. Tentoraz však nevyhralo ani jedno stretnutie; dosiahlo iba jeden gól, proti , a skončilo posledné vo svojej skupine.
Marek Tvrdoň

Marek Tvrdoň (* 31. január 1993, Nitra) je slovenský hokejový útočník.
Klubový hokej.
Tvrdoň začínal s hokejom v Nitre. V sezóne 2008/2009 ako pätnásťročný zaznamenal v nitrianskom doraste päťdesiat gólov a 33 asistencií, celkovo 83 kanadských bodov (najlepší strelec ligy). Jeden zápas v tejto sezóne odohral aj ako junior. 
V sezóne 2009/2010 hral za juniorské družstvo Nitry a ako šestnásťročný debutoval na konci novembra 2009 v Slovnaft Extralige, kedy nastúpil na sedem zápasov.
V roku 2010 si ho v CHL Import Drafte v prvom kole zvolil klub Vancouver Giants. Sezónu 2010/2011 tak začal v kanadskej juniorskej Western Hockey League. V drese Giants nastúpil len na 12 zápasov (6 + 5) po tom, čo musel podstúpiť operáciu ramena.
Bol draftovaný v roku 2011, kedy si ho Detroit Red Wings vybral z celkového 115. miesta. V nasledujúcej sezóne za Vancouver odohral 60 zápasov základnej časti (34 + 43) a 6 zápasov play-off (3 + 3).
V závere ročníka 2011/2012 ho povolali do mužstva AHL Grand Rapids Griffins, kde však nenastúpil na žiaden zápas. Začiatkom júla 2012 sa dohodol s Detroitom na nováčikovskom kontrakte.
V sezóne 2012/2013 nastúpil len na 18 zápasov (8 + 14), zvyšok vynechal kvôli zraneniu.
Agostino Casaroli

Agostino Casaroli (* 24. november 1914, Castel San Giovanni, Taliansko – † 9. jún 1998, Rím) bol taliansky rímskokatolícky arcibiskup a kardinál, diplomat a štátny sekretár (19791990) Vatikánu. 
Životopis.
Narodil sa v chudobnej rodine v Castel San Giovanni (Piacenza). 27. mája 1937 bol vysvätený na kňaza. Pokračoval ďalej v štúdiu na Pápežskej diplomatickej akadémii. V roku 1939 získal doktorát kánonického práva. V rokoch 19401961 pôsobil ako úradník na Štátnom sekretariáte. Ján XXIII. ho v roku 1961 menoval za námestníka tajomníka Kongregácie pre mimoriadne cirkevné záležitosti. Postupne sa stal vedúcou osobnosťou vatikánskej diplomacie, viedol rokovania Vatikánu s mnohými štátmi a bol hlavným spoluarchitektom politiky pápežov Jána XXIII., Pavla VI. a Jána Pavla II. voči štátom východného bloku. 4. júla 1967 bol vymenovaný za sekretára Kongregácie pre mimoriadne cirkevné záležitosti. 16. júla ho Pavol VI. vysvätil na biskupa a v roku 1979 ho Ján Pavol II. vymenoval za kardinála a štátneho sekretára. 
Kardinál Casaroli bol hlavným svätiteľom troch slovenských biskupov (Július Gábriš, Jozef Feranec a Ján Pásztor) v roku 1972 v Nitre. Bola to prvá úradne povolená biskupská vysviacka od roku 1949, pričom v tom čase nebol na Slovensku ani jeden verejne pôsobiaci biskup. Pamätná bola jeho návšteva ČSSR v roku 1985 a jeho účasť na národnej púti na Velehrade, z ktorej sa stala veľká manifestácia proti cirkevnej politike vtedajšieho Česko-Slovenska a za pápeža a jednotu cirkvi.
1. decembra 1990 rezignoval z dôvodu veku na všetky úrady. Zomrel 9. júna 1998 v Ríme.
Švajčiarske národné futsalové družstvo mužov

Švajčiarske národné futsalové družstvo mužov je národné družstvo mužov, ktoré reprezentuje Švajčiarsko v medzinárodných futsalových súťažiach a priateľských zápasoch. Funguje pod záštitou "Schweizerische Fussballverband" (ASF-SFV). Prvý medzinárodný zápas absolvovalo až v roku 2009. Vo februári 2017 mu patrilo v medzinárodnom futsalovom rebríčku 86. miesto. 
Vrcholné podujatia.
Na majstrovstvá sveta FIFA sa švajčiarskemu družstvu nepodarilo kvalifikovať. Vo svojej prvej kvalifikácii na MS 2012 muselo hrať predkvalifikačné kolo, v ktorej prehralo vysoko všetky svoje zápasy a nepostúpilo do hlavnej kvalifikácie. 
Rovnako sa švajčiarske družstvo neprebojovalo ani na majstrovstvá Európy UEFA. Pri svojej prvej účasti v kvalifikácii na ME 2012 muselo hrať najprv predkvalifikačné kolo. V ňom síce vyhralo zápas nad domácim , ostatné dva zápasy však prehralo, skončilo v skupine posledné a nepostúpilo do hlavnej kvalifikácie. Vo svojej druhej kvalifikácii, keď práve Švajčiarsko organizovalo jednu z predkvalifikačných skupín, dopadlo podobne. Skončilo tretie v skupine, keď dokázalo zdolať iba jedno družstvo. Zvíťazilo nad ním , čo bola najvyššia švajčiarska výhra v jeho krátkej histórii. V nasledujúcej kvalifikácii sa dostalo najďalej, keď sa vďaka druhému miestu v predkvalifikácii prebojovalo do hlavnej kvalifikácie.
Internetová kaviareň

Internetová kaviareň je verejne prístupné miesto, kde si návštevník môže prenajať počítač s pripojením na Internet. Za použitie počítačov v internetovej kaviarni je zvyčajne účtovaný poplatok. K prenajatému počítaču je možnosť zakúpiť si aj malé občerstvenie. Internetové kaviarne sú často interiérovo koncipované tak, aby pripomínali bežnú kaviareň.
V súčasnosti internetové kaviarne ponúkajú svojim hosťom aj ďalšie služby – medzinárodné telefónne hovory, skenovanie obrázkov, možnosť čítania pamäťových kariet fotoaparátov a pokročilé programové vybavenie prenajímaných počítačov.
Internetové kaviarne na Slovensku.
Prvé slovenské internetové kaviarne sa začali objavovať koncom deväťdesiatych rokov. V rokoch 2000 – 2005 boli veľmi populárne, no postupne stúpajúca miera internetizácie domácností a čoraz viac sa rozmáhajúca sieť bezplatného internetu v knižniciach a na verejných miestach rapídne zredukovali ich počty.
V Bratislave sa nachádza niekoľko internetových kaviarní s rýchlym pripojením na internet. Niektoré z nich majú k dispozícii aj niekoľko počítačov vyhradených na počítačové hry. Za hodinu používania internetu zaplatíte od 1,50 € do 4 €.
SSV

SSV môže byť:
Olly Murs

Oliver Stanley „Olly“ Murs (* 14. máj 1984, Witham, Spojené kráľovstvo) je anglický spevák-skladateľ, televízny moderátor a herec.
Do pozornosti sa dostal po účasti v šiestej sérii úspešnej anglickej súťaže The X Factor v roku 2009. V súčasnosti má uzavretú zmluvu s Epic Records v Spojenom kráľovstve, Columbia Records v Spojených štátoch a Syco Music. Na konci augusta 2010 vydal svoj debutový singel „Please Don't Let Me Go“, ktorý sa umiestnil na prvom mieste UK Singles Chart. Do rebríčkov sa znovu vrátil po vydaní piesne „You Are Not Alone“, ktorú naspieval spolu s ostatnými finalistami šiestej série; pieseň sa umiestnila na druhom mieste. Jeho druhý singel „Thinking of Me“ sa umiestnil v UK Singles Chart na štvrtom mieste. Následne na to vydal svoj tretí („Heart Skips a Beat“) a štvrtý singel („Dance With Me Tonight“ z jeho druhého albumu „In Cause You Didn't Know“), ktoré sa oba umiestnili v tejto hitparáde na prvom mieste.
V novembri 2010 vydal Murs svoj debutový štúdiový album pomenovaný po sebe – "Olly Murs". O rok neskôr vydal svoj druhý "In Case You Didn't Know" a o ďalší rok tretí štúdiový album "Right Place Right Time".
V októbri 2012 mu vyšla autobiografia s názvom "Happy Days", v ktorej opisuje svoj život pred X-Factorom a svoju cestu za slávou.
Detstvo.
Narodil sa v meste Witham v anglickom grófstve Essex matke Vicky-Lynn a otcovi Peteovi. Má dvojča – mladšieho brata Bena Mursa, a sestru – Fay Huntovú. Navštevoval Howbridge Junior School vo Withame a Notley High School v Braintree, v Essexe, kde bol útočníkom v školskom futbalovom tíme. Jeho najobľúbenejší futbalový tím je Manchester United, dokonca hral poloprofesionálne pre miestny Withamský futbalový tím. Svoju futbalovú kariéru však ukončil po vážnom zranení kolena.
Hudobná kariéra.
Pred X-Factorom pracoval ako personálny konzultant v Prime Appointments vo Withame (pomáhal nájsť ľuďom prácu). Murs a jeho kamarát Jon Goodey spolu vystupovali s malou coverovou kapelou, ktorá sa nazývala Small Town Blaggers. V roku 2007 sa objavil v televíznej show "Deal or No Deal", kde vyhral 10 dolárov, no v roku 2012 sa objavil v jej celebritnej verzii, čím sa stal jediným človekom, ktorú sa súťaže zúčastnil dvakrát. V roku 2008 odcestoval na tri mesiace do Austrálie, kde sa pokúšal presadiť ako spevák, no bezúspešne, preto sa o to opäť pokúsil v roku 2009 v šou X-Factor.
X-Factor.
Zúčastnil sa šiestej série britskej verzie úspešnej speváckej súťaže X-Factor, kde sa umiestnil na druhom mieste. Na kastingu zaspieval pieseň Superstition od Stevieho Wondera. Presvedčil všetkých porotcov a Simon Cowell povedal, že to bolo najľahšie áno, aké kedy v živote dal.
Patti Page

Patti Page, vlastným menom Clara Ann Fowler, (* 8. november 1927, Claremore, Oklahoma, USA − † 1. január 2013, Encinitas, Kalifornia) bola americká speváčka. 
K jej najväčším hitom patria piesne „Tennessee Waltz“ a „(How Much Is) That Doggie in the Window?“. V päťdesiatych rokoch mala v televízii ABC vlastnú reláciu s názvom "The Patti Page Show". V roku 1997 bola uvedená do Oklahoma Music Hall of Fame.
Vitória F.C.

Vitória Futebol Clube, tiež známy ako Vitória de Setúbal, je portugalský futbalový klub sídliaci v meste Setúbal. Klub bol založený 20. novembra 1910 a momentálne (január 2013) hrá najvyššiu portugalskú súťaž Primeira Liga.
Domáce zápasy hráva na štadióne Estádio do Bonfim, ktorý má kapacitu 21 530 miest. Stretnutia tu hrajú od roku 1962. Najväčšími úspechmi klubu je 3-násobné víťazstvo v portugalskom pohári a 1x víťazstvo v Portugalskom ligovom pohári.
Káder mužstva.
Súčasná zostava:
Jozef Pročko

Jozef Pročko (* 13. marec 1965, Halič, okres Lučenec) je slovenský komik, zabávač, herec, moderátor, režisér a súčasný poslanec NR SR.
Životopis.
Na základnej škole v Haliči (1972 - 1979) vynikal v športe, ale aj v herectve. V rokoch 1980 - 1984 absolvoval gymnázium v Lučenci, počas ktorého pôsobil v atletickom klube Lučenec. Po skončení gymnázia nastúpil na FTVŠ v Bratislave (1984 - 1989), kde už počas štúdia absolvoval vystúpenia na divadelnej súťaži Improliga, ktorú 6-krát vyhral. 
Po skončení vysokej školy a ročnom absolvovaní základnej vojenskej služby v Tachove, ho prijali na VŠMU odbor herectvo (1991-1994). Po jej ukončení nastúpil do Trnavského divadla. 
V roku 1994 začal účinkovať v televízii VTV, potom STV, TV Markíza, TV JOJ. Od 1996 je na voľnej nohe. Účinkoval aj na Novej scéne a od roku 1998 najmä v divadle West. Je päťnásobný držiteľ ocenenia TOM a štvornásobný držiteľ ocenenia OTO.
Od roku 2002 je riaditeľom neziskovej organizácie Jožo Pročko Deťom n.o., ktorá pripravuje a organizuje podujatia charitatívneho charakteru po celom Slovensku.
V roku 2003 vybudoval v Haliči kultúrno-spoločenské centrum Zbrojnica s reštauráciou, pizzériou, divadielkom a ubytovaním. Tento komplex poskytuje služby pre akúkoľvek spoločenskú akciu. V rodnej dedine Halič vybudoval historické múzeum a je neúnavným propagátorom národných kultúrnych pamiatok v Haliči.
Momentálne je poslancom NR SR.
Filip Skrbenský

Barón Filip Skrbenský z Hříště (nem. Philipp Freiherr Skrbensky von Hriste) (* 1838 - † 27. február 1914) bol šlachtic, cisársko-kráľovský komorník, člen rádu maltézskych rytierov a nadporučík u dragúnov.
Rodina.
Rodina Skrbenská pochádza z Moravy. Svoje meno prijala podľa obce Skrbeň s hradom Hřište, ktorý vlastnili. Pred povýšením do šľachtického stavu používala jednoduchý erb so strieborným štítom, v ktorom bol čierny pruh, heraldický kôl. Po povýšením do šľachtického stavu boli do erbu pridané zrkadlá so pštrosími perami.
Životopis.
Väčšinu života strávil vo Viedni. Ako svoje letné sídlo používal kaštieľ v Prílese. Barón bol veľmi veľkorysý človek, napr. v roku 1884 daroval Trenčianskej Teplej hasičskú striekačku, aby mohli miestni ľudia založiť dobrovoľný hasičský zbor. V rokoch 1894-1895 pôsobil ako richtár v Prílese.
Zomrel 27. februára 1914 ako 76-ročný. V Prílese ho 6. marca pochovával nitriansky župan, hodnostári župy a zástupcovia niektorých rodín. Pochovaný bol so svojimi obľúbenými súčasťami odevu - dragúnskou šabľou, šišákom a maltézskym rádom. Nechýbali ani kľúče symbolizujúce jeho pôsobenie vo funkcii kráľovského komorníka.
TV Nova (Pula)

TV Nova je lokálna televízia, ktorá vysiela z mesta Pula v Chorvátsku. 
Televízia začala vysielať 26. apríla 1996. Od svojho vzniku bola dielom všetkých lokálnych televízií v Chorvátsku: CCN, NUT a Kanal 5. 
TV Nova svojim signálom pokrýva celú južnú Istriu.
Žiloj dom na Koteľničeskoj naberežnoj

Žiloj dom na Koteľničeskoj naberežnoj (, doslova Obytný dom na Koteľničeskom nábreží) je 32-podlažná obytná budova na ulici Koteľničeskaja naberežnaja. So svojou výškou 176 metrov bola od roku 1952 najvyššou budovou Európy, kým o rok neskôr nedostavali Moskovskij gosudarstvennyj universitet imeni M. V. Lomonosova.
V 176 metrovej budove je 700 bytov, obchody, pošta, kino, múzeum a i. Keď ju začali v roku 1937/8 stavať, mala byť dokončená v roku 1940.
Spolu s moskovskou univerzitou, hotelom Leningradskaja a inými 4 budovami tvorí komplex Stalinskije vysotki.
Torre Terrazza Martini

Torre Terrazza Martini alebo Torre Piacentini je 31-podlažná budova v talianskom Janove. Keď bola v roku 1940 dokončená, stala sa najvyššou budovou Talianska a Európy. Najskôr stratila titul najvyššej budovy Európy,keď ju v roku 1952 predbehol Žiloj dom na Koteľničeskoj naberežnoj a následne stratila aj tiltul najvyššej budovy Talianska,keď ju v roku 1954 predbehol Torre Breda v Miláne. 
I keď výška po strechu je 108 metrov, s reklamnou konštrukciou na streche má 116 metrov, čím je najvyššou budovou Janova.
Lotyšské národné futsalové družstvo mužov

Lotyšské národné futsalové družstvo mužov je národné družstvo mužov, ktoré reprezentuje Lotyšsko v medzinárodných futsalových súťažiach a priateľských zápasoch. Funguje pod záštitou "Latvijas Futbola Federācija" (LFF). Prvý medzinárodný zápas absolvovalo v roku 1992. Vo februári 2016 mu patrilo vo svetovom futsalovom rebríčku 55. miesto.
Vrcholné podujatia.
Na majstrovstvá sveta FIFA sa lotyšskému družstvu nepodarilo kvalifikovať ani raz. Vo svojej prvej kvalifikácii na MS 2000 skončilo v skupine posledné piate, keď prehralo všetky zápasy. O 4 roky neskôr organizovalo 10. kvalifikačnú skupinu práve Lotyšsko a družstvo v nej dokázalo remizovať s favorizovaným . Skončilo na 2. mieste za a nepostúpilo do play-off. V kvalifikácii na MS 2012 muselo hrať už predkvalifikáciu, z ktorej postúpilo do hlavnej kvalifikácie. V nej dokázalo remizovať s a domácim , ale v skupine skončilo tretie a do play-off nepostúpilo.
Rovnako sa lotyšské družstvo neprebojovalo ani na majstrovstvá Európy UEFA. Absolvovalo 8 kvalifikácií, prvú v roku 1999. V prvých 4 kvalifikáciách nedokázalo uhrať viac ako 1 remízu a skončilo zakaždým posledné v skupine.
Od roku 2007 muselo Lotyšsko absolvovať aj predkvalifikáciu. V roku 2007 z nej nepostúpilo do hlavnej fázy kvalifikácie, ale v ostatných dvoch už s prehľadom áno. Okrem víťazného zápasu s v roku 2010 ostatné duely v hlavnej kvalifikácii prehralo. V kvalifikácii na ME 2014 organizovalo jednu z hlavných skupín kvalifikácie, ale prehralo v nej všetky zápasy.
Neues Rathaus (Kiel)

Neues Rathaus (doslova "Nová radnica") je radnica v nemeckom meste Kiel. Jej 106 metrov vysoká veža je dominantou mesta. Vďaka vyhliadke, umiestnenej 67 metrov nad zemou, je aj vyhliadková. Bola navrhnutá podľa kampanily benátskej Baziliky svätého Marka. 
Nová radnica nahradila starú radnicu zničenú v druhej svetovej vojne.
Héródes

Héródes alebo Héródés alebo (najmä pre židovských vládcov) Herodes môže byť:
TV Nova (rozlišovacia stránka)

TV Nova môže byť:
Gruzínske národné futsalové družstvo mužov

Gruzínske národné futsalové družstvo mužov je národné družstvo mužov, ktoré reprezentuje Gruzínsko v medzinárodných futsalových súťažiach a priateľských zápasoch. Funguje pod záštitou "Sakartvelos Pekhburtis Pederatsis" (SPP). Prvý medzinárodný zápas odohralo v roku 1995. Vo februári 2016 mu patrilo vo svetovom futsalovom rebríčku 52. miesto. 
Vrcholné podujatia.
Na majstrovstvá sveta FIFA sa gruzínskemu družstvu nepodarilo kvalifikovať ani raz. Vo svojej prvej kvalifikácii na MS 2000 skončilo v skupine štvrté, hoci bodovalo v dvoch zápasoch. O 4 roky neskôr vyhralo iba 1 zápas, a opäť skončilo na predposlednom mieste v skupine. V kvalifikácii na MS 2012 muselo hrať už predkvalifikáciu, v ktorej skončilo druhé za len o horší koeficient pri rovnosti bodov v skupine a nepostúpilo do hlavnej kvalifikácie.
Rovnako sa gruzínske družstvo neprebojovalo ani na majstrovstvá Európy UEFA. Absolvovalo všetkých 8 kvalifikácií. V tej prvej, na ME 1996, zvíťazilo jedine nad favorizovanou . O 2 roky neskôr malo najväčšiu šancu postúpiť, keď zvíťazilo v skupine nad i a skončilo v nej na 2. priečke za postupujúcim domácim . V ďalších troch kvalifikáciách nedokazálo ani raz zvíťaziť a končilo vždy na poslednom mieste svojej skupiny. Od roku 2007 muselo Gruzínsko zakaždým absolvovať aj predkvalifikáciu. V roku 2010 sa mu podarilo z nej postúpiť do hlavnej fázy kvalifikácie, ale vyhralo v nej iba zápas nad a skončilo v skupine tretie. V kvalifikácii na ME 2012 sa mu postup do druhého kvalifikačného kola nepodaril, v rozhodujúcom zápase proti prehralo tesne . V poslednej kvalifikácii na ME 2014 sa mu však postup opäť podaril; v hlavnej kvalifikácii dokázalo zdolať a skončilo na nepostupovom 3. mieste.
Válide sultán

Válide sultán alebo (iným prepisom) wálide sultán (turecká výslovnosť [válide sulṭán] alebo [valde sulṭán]) je turecký výraz, ktorý znamená približne „kráľovná matka“ a používal sa ako titul matky vládnuceho sultána (ale len počas obdobia jeho vlády).
Vznik titulu je viac-menej neznámy a prestúpený mýtmi, ale údajne ho založil sultán Murad III. v 16. storočí.
Válide sultán mala zvláštne postavenie. Mala vlastný súbor komnát, vlastný personál, úctu celého dvora aj sultána a značnú osobnú slobodu. Palácová etiketa požadovala špeciálne správanie k nej, iné než k hárem či iným hodnostárom dvora. Mala zvláštnu ceremóniu, ktorá sa konala popri ceremónii spojenej s dosadením jej syna na trón, a ak zomrela počas synovej vlády, vystrojili jej kráľovský pohreb.
Poličná

Poličná je obec v Česku v okrese Vsetín v Zlínskom kraji. Obec má rozlohu a v roku 2010 tu žilo 1718 obyvateľov. Leží na západ od Valašského Meziříčia, ktorého miestnou časťou bola od roku 1976 do 31. decembra 2012.
Búrlivé víno

Búrlivé víno bol slovenský denný seriál, vysielaný v rokoch 20132017 na TV Markíza. Seriál mal premiéru 1. januára 2013 a odohrával sa vo vinárskom prostredí, z ktorého prinášal osudy dvoch vinárskych rodín prepojených priateľstvom a rozdeľovaných dávnymi tajomstvami. Postavený bol na tradičných hodnotách a okrem romantiky ponúkal aj silné dramatické príbehy na pozadí slovenských reálií.
Vysielanie na Slovensku.
Búrlivé víno sa začalo vysielať 1. januára 2013 každý pracovný deň o 17:55, pre stúpajúcu sledovanosť sa od 1. apríla presunul do hlavného vysielacieho času o 20:30 (vysielal sa každý pracovný deň okrem stredy). Od 1. marca 2016 sa seriál začal vysielať iba v utorky a štvrtky, najprv od 20:30 v dvoch častiach za sebou a neskôr po jednej časti od 21:40. Od 4. apríla 2016 sa kvôli čoraz viac klesajúcej sledovanosti opäť vysielal od pondelka do piatku o 17:50. Televízia Markíza sa pokúsila seriál znova oživiť tak, že jeho 9. sériu nasadila v mimosezónnom období, v lete 2017, kde ho opäť nasadila na 20:30 každý pracovný deň. Kvôli nízkej sledovanosti seriál opäť presunula na 21:40, kde ho dovysielala v dvoch častiach za sebou. Finále seriálu Búrlivé víno prebehlo 31. augusta 2017. Seriál následne reprízovala TV Doma prvýkrát od 2. januára 2018 do 30. mája 2019 v popoludňajších hodinách a druhýkrát od 12. apríla 2021 do 23. októbra 2023 (najprv v popoludňajších hodinách, neskôr v ranných hodinách). Tretia repríza seriálu na TV Doma začne 19. novembra 2024.
Generálny vikár

Generálny vikár () z latinského "vicarius" (zástupca) je v rímskokatolíckej cirkvi zástupcom diecézneho biskupa. Generálnemu vikárovi prislúcha výkonná moc na vykonávanie všetkých administratívnych úkonov, s výnimkou tých, ktoré si biskup rezervoval pre seba, alebo ktoré vyžadujú zvláštne poverenie biskupom. Spolu s diecéznym biskupom je štatutárnym orgánom diecézy.
Postavenie a úlohy generálneho vikára popisuje Kódex kánonického práva (CIC) v samostatnom článku v kánonoch 475–481.
Každá diecéza musí mať generálneho vikára, v prípade potreby môže biskup menovať aj viacerých (can 475). Funkcia generálneho vikára zaniká okamihom, keď sa biskupská stolica stane vakantnou (can 481).
V gréckokatolíckych a pravoslávnych cirkvách sa pre označenie obdobného úradu používa názov protosynkel.
Bučkovci

Bučkovci je seriál o rovnomennej farmárskej rodine z reality show "Farmár hľadá ženu". Seriál má sledovať rodinné vzťahy, domácnosť a každodenné problémy Bučkovcov. Show mala premiéru 14. januára 2013 o 21:30 na TV JOJ.
Kapitulárny vikár

Kapitulárny vikár (iné názvy: kapitulný vikár, kapitulský vikár) bol podľa Kódexu kánonického práva z roku 1917 kňaz, ktorý po dobu sedisvakanacie riadil diecézu menom katedrálnej kapituly. Kapitulárneho vikára volili kanonici katedrálnej kapituly. 
Počas komunistického režimu v Česko-Slovensku zostávali kapitulárni vikári (väčšinou určení štátnou mocou) vo svojej funkcii často veľmi dlhú dobu, lebo viacej diecéznych biskupov nemohlo vykonávať svoj biskupský úrad (bol im odopretý štátny súhlas na výkon činnosti) a menovania nových biskupov v prípade úmrtia biskupa boli podmienené dlhotrvajúcimi a komplikovanými rokovaniami medzi štátom a Svätou stolicou.
Podľa súčasného Kódexu kánonického práva funkcia kapitulárneho vikára je nahradená funkciou diecézneho administrátora.
Supercruise

Supercruise je výraz, ktorý znamená schopnosť lietadla dlhodobo letieť nadzvukovou rýchlosťou bez použitia prídavného spaľovania. Pravdepodobne najznámejšie lietadlo, ktoré využívalo supercruise, bolo nadzvukové dopravné lietadlo Concorde.
Výhody.
Väčšina vojenských lietadiel potrebuje na dosiahnutie a udržanie nadzvukových rýchlostí použitie prídavného spaľovania, ktoré však dramaticky zvyšuje spotrebu paliva a tým výrazne skracuje vytrvalosť letu týchto lietadiel. Lietadlá, schopné dosiahnuť nadzvukové rýchlosti bez použitia prídavného spaľovania, majú vo všeobecnosti pri nadzvukovom lete väčší dolet. Použitie prídavného spaľovania tiež zásadným spôsobom demaskuje lietadlo (výraznejšia stopa lietadla v infračervenom spektre, viditeľné plamene šľahajúce z trysiek motora, väčšia hlučnosť), ktoré je potom pre protivníka ľahším cieľom. Supercruise je preto jednou z kľúčových schopností, ktoré sú požadované pri nadzvukových lietadlách kategórie stealth, akými sú napríklad F-22 Raptor a Suchoj Su-57. No napriek tomu, definícia stíhacieho lietadla 5. generácie supercruise nezahŕňa, čoho dôkazom je aj F-35 Lightning II, ktoré touto schopnosťou nedisponuje.
História.
Prvé lietadlo schopné dosiahnuť nadzvukovú rýchlosť bez použitia prídavného spaľovania bolo britské English Electric Lightning, ktoré prvý takýto let absolvovalo 11. augusta 1954. Avšak, jeho schopnosť letieť nadzvukovou rýchlosťou bez prídavného spaľovania bola značne obmedzená. Lietadlo dosiahlo rýchlosť približne 1,22 M. Neskoršie verzie dosahovali podstatne vyššie rýchlosti.
Prvým dopravným lietadlom, ktoré disponovalo schopnosťou supercruise bol sovietsky Tupolev Tu-144.
Čijoda (Tokio)

Čijoda () je zvláštny obvod v centre Tokia. Rozloha je 11,64 km², počet obyvateľov z roku 2007 je 45 543 s hustotou zaľudnenia 3912 obyvateľov na 1 km².
Geografia.
Čijoda sa nachádza na východnom pobreží Tokio a v jeho srdci. V strede mestskej štvrte sa nachádza cisársky palác. Východnú časť tvorí tokijská vlaková stanica a na západnej a severnej časti sú obytné domy. Juh tvoria park Hibija a budova národného zhromaždenia. 
História.
Mestská štvrť vznikla 15. marca 1947 zjednotením štvrtí Kanda a Kódžimači. 
Politika a vláda.
V Čijode sídli starosta Tokia (Masami Išikawa) a jeho mestské zastupiteľstvo. Ďalej sa tu nachádza volebný obvod, od roku 1990 a snemovňa reprezentantov. Sídli tu aj predseda vlády Japonska, najvyšší súd Japonska a veľvyslanectvá. Nachádza sa tu aj hasičský zbor. 
Sídla.
V štvrti Čijoda sídlia:
Adénium

Adénium () je rod dvojklíčnolistových rastlín z čeľade zimozeleňovité. Tvoria ho na chlad citlivé sukulenty s mäsitými stonkami.
Tvoria ho nasledovné známe druhy:
Izraelské národné futsalové družstvo mužov

Izraelské národné futsalové družstvo mužov je národné družstvo mužov, ktoré reprezentuje Izrael v medzinárodných futsalových súťažiach a priateľských zápasoch. Funguje pod záštitou národnej futbalovej asociácie "Ha-hitachdut le-kaduregel be-Jisrael". Prvý medzinárodný zápas odohralo v roku 1998. Vo februári 2017 mu patrilo vo svetovom futsalovom rebríčku 80. miesto. 
Vrcholné podujatia.
Na majstrovstvá sveta FIFA sa izraelskému družstvu nepodarilo kvalifikovať ani raz. Vo svojej prvej kvalifikácii na MS 2000 skončilo v skupine štvrté, keď dokázalo zvíťaziť iba nad tímom . V ďalších 2 kvalifikáciách skončilo vždy druhé za postupujúcimi družstvami. V kvalifikácii na MS 2012 síce bodovalo v 2 zápasoch (remizovalo aj s favorizovaným ), ale stačilo mu to iba na nepostupové tretie miesto v skupine. 
Rovnako sa izraelské družstvo neprebojovalo ani na majstrovstvá Európy UEFA. Absolvovalo 8 kvalifikácií, prvú na ME 1999. Ani v jednej však nebodovalo viac ako v jednom zápase a končilo striedavo na poslednom, resp. predposlednom mieste v kvalifikačných skupinách. Od roku 2010 musel Izrael začínať už v predkvalifikácii, z ktorej zatiaľ nikdy nepostúpil. V predkvalifikácii na ME 2012 zvíťazil iba nad najslabším družstvom skupiny. V poslednej predkvalifikácii na ME 2014 bodovalo v 2 stretnutiach, ale opäť nepostúpilo do hlavnej kvalifikácie, keď skončilo druhé za nováčikom kvalifikácie.
Čijoda

Čijoda (jap. 千代田) môže byť:
Litovské národné futsalové družstvo mužov

Litovské národné futsalové družstvo mužov je národné družstvo mužov, ktoré reprezentuje Litvu v medzinárodných futsalových súťažiach a priateľských zápasoch. Funguje pod záštitou "Lietuvos futbolo federacija" (LFF). Prvý medzinárodný zápas odohralo v roku 1999. V októbri 2021 mu patrilo vo svetovom futsalovom rebríčku 82. miesto. 
Vrcholné podujatia.
Na majstrovstvá sveta FIFA sa litovskému družstvu nepodarilo kvalifikovať ani raz. Vo svojej prvej kvalifikácii na MS 2000 skončilo v skupine posledné šieste, keď prehralo všetky stretnutia. V ďalších 2 kvalifikáciách skončilo vždy druhé za postupujúcimi družstvami, v kvalifikácii na MS 2008 dokonca bodovalo vo všetkých troch zápasoch. V kvalifikácii na MS 2012 naopak prehralo všetky 3 stretnutia, skončilo posledné v skupine a nepostúpilo do play-off. Prvýkrát sa MS zúčastnilo v roku 2021, keď právo organizovať turnaj MS získala práve Litva. V skupine prehralo všetky 3 zápasy a zo skupiny ďalej nepostúpilo.
Rovnako sa litovské družstvo neprebojovalo ani na majstrovstvá Európy UEFA. Absolvovalo 9 kvalifikácií, prvú na ME 2001. Ani v jednej však nebodovalo viac ako v jednom zápase. V prvých dvoch nebodovalo vôbec, rovnako ako v kvalifikačnej skupine na ME 2010, ktorú organizovala Litva. Preto muselo v kvalifikácii na ME 2012 hrať už v predkvalifikačnom kole. V ňom však vyhralo iba zápas nad najslabším družstvom skupiny, a do hlavnej kvalifikácie nepostúpilo. V kvalifikácii na ME 2014 predkvalifikačnú skupinu organizovala Litva, litovské družstvo skončilo až za a opäť nepostúpilo do hlavnej kvalifikácie.
Plémnaios

Plémnaios (, ) je v gréckej mytológii syn a nástupca sikyónskeho kráľa Perata.
Staroveký autor Hieronym uvádza, že sa Plémnaios stal kráľom Sikyónu okolo roku 1671 pred Kr. a vládol do roku 1623 pred Kr. Podľa antického autora Pausania sa Plémnaiovi dlho nedarilo mať potomka, lebo všetky jeho deti po pôrode zomreli. Nakoniec sa nad ním zľutovala bohyňa Demeter a hneď po pôrode navštívila jeho novonarodeného syna Orthopola v podobe starej ženy. Dieťa potom Demeter ošetrovala a zabezpečila mu tak prežitie. Z vďaky za záchranu syna nechal následne Plémnaios postaviť v Sikyóne bohyni Demeter svätyňu. Plémnaios vládol dlhých 48 rokov a keď zomrel, kráľom v Sikyóne sa stal jeho syn Orthopolis.
Krhová

Krhová je obec v Česku v okrese Vsetín v Zlínskom kraji. Obec má rozlohu a podľa sčítania obyvateľstva v roku 2001 tu žilo 1787 obyvateľov. Leží 2 km na severovýchod od Valašského Meziříčia, ktorého časťou bola od roku 1953 do 31. decembra 2012.
Slatina (minerálna voda)

Slatina je slovenská minerálna voda, pochádzajúca zo zdroja pri rovnomennej obci, asi východne od Levíc. Spolu so Santovkou to boli prvé do fliaš plnené minerálne vody na území Slovenska.
Je stredne mineralizovaná, hydrogénuhličitanovo-chloridová, sodno-vápenatá, slabo kyslá, studená, hypotonická, so zvýšeným obsahom fluoridov. Má celkovú mineralizáciu 3 863,60 mg na 1 liter.
Androsthenes

Androsthenes alebo Androsthenés () môže byť:
Pavol Príleský

Pavol Príleský - Prileszky de Prilesz (maď. Prileszky Pál) (* 1656 – † 1743) bol feudálny zemepán, advokát a právny poradca Likavského a Oravského panstva, správca majetkov kniežaťa Esterházyho, oravských Turzovcov a Ilešháziovcov. Bol jedným z najvýznamnejších právnikov 1. polovice 18. storočia, vypracoval návrh na reorganizáciu justície.
Život.
Pochádzal zo zemanskej rodiny z Príleských. Jeho otec Ján III. Príleský (nar. 1661) bol dlhé roky slúžnym Trenčianskej župy. Pavol sa oženil s Katarínou Gosztonyi, mali spolu jedného syna a sedem dcér. Študoval na domácich univerzitách, ale aj v Nemecku. Zastával funkcie advokáta, právneho poradcu Likavského a Oravského panstva, správcu majetkov kniežaťa Esterházyho a majetkov oravských Turzovcov.
Chránil protestantov proti rekatolizácii, obhajoval práva malých miest proti zemepánom. Bol splnomocnencom na ružomberskej synode v roku 1707, dôverný priateľ Mateja Bela a príslušník jeho pietistického kruhu. V roku 1721 viedol delegáciu protestantov k panovníkovi Jozefovi I. Bol aj hospodárskym poradcom vodcu stavovského povstania Františka II. Rákociho, po jeho porážke si prísahou vernosti Habsburgovcom zachránil postavenie i majetok.
Zomrel v roku 1743 v Bratislave.
Externé odkazy.
Časť článku na stránke www.trencianskatepla.sk
Sveriges Radio

Sveriges Radio AB, skrátene SR, je švédsky verejnoprávny rozhlas.
Sveriges Radio má právnu formu podobnú slovenskej spoločnosti s ručením obmedzeným, pričom stopercentným vlastníkom je nezávislá nadácia "„Förvaltningsstiftelsen för Sveriges Radio AB, Sveriges Television AB och Sveriges Utbildningsradio AB“", ktorá spravuje všetky tri švédske verejnoprávne médiá (Sveriges Radio, Sveriges Television, Sveriges Utbildningsradio).
História.
Rozhlasové vysielanie vo Švédsku začalo 1. januára 1925. Vtedy rozhlas niesol oficiálny názov „"AB Radiotjänst"“ a mal niekoľko vlastníkov (noviny, spravodajské agentúry, rozhlas). Spočiatku sa vysielalo 30 minút napoludnie a o 18:00 večer, v nedeľu navyše aj ráno. Od roku 1933 sa vysielanie predĺžilo na 8 hodín denne. V roku 1929 sa zo švédskeho éteru prvýkrát ozvala žena - Margareta de Geerová. Medzinárodné vysielanie v niekoľkých jazykoch spustil Švédsky rozhlas v roku 1939. 
Druhý rozhlasový program Sveriges Radio spustilo v roku 1955 pod názvom "„P2“".
Súčasnosť.
Programy.
V súčasnosti (rok 2013) má Sveriges Radio 11 programov:
Mainalos

Mainalos (, ) môže byť:
Moldavské národné futsalové družstvo mužov

Moldavské národné futsalové družstvo mužov je národné družstvo mužov, ktoré reprezentuje Moldavsko v medzinárodných futsalových súťažiach a priateľských zápasoch. Funguje pod záštitou "Federaţia Moldovenească de Fotbal" (FMF). Prvý medzinárodný zápas absolvovalo v roku 1995. Vo februári 2016 mu patrilo vo svetovom futsalovom rebríčku 64. miesto. 
Vrcholné podujatia.
Na majstrovstvá sveta FIFA sa moldavskému družstvu nepodarilo kvalifikovať ani raz. Vo svojej prvej kvalifikácii na MS 2004 skončilo v skupine posledné, keď prehralo všetky stretnutia. O 4 roky neskôr vyhralo svoj prvý zápas, nad domácim , ale opäť nepostúpilo do play-off. V kvalifikácii na MS 2012 muselo začať kvalifikáciu už v predkvalifikačnom kole. Po výhre v skupine postúpilo do hlavnej kvalifikácie, v ktorej získalo iba 1 bod a skončilo v skupine posledné.
Rovnako sa moldavské družstvo neprebojovalo ani na majstrovstvá Európy UEFA. Absolvovalo 8 kvalifikácií, prvú už v roku 1995 na ME 1996. Vysoko v nej prehralo všetky zápasy a skončilo v skupine posledné. Ďalších 2 kvalifikácií sa nezúčastnilo. Najväčšiu šancu na postup malo v kvalifikácii na ME 2005. Vyhralo v nej 2 stretnutia, no nestačilo na favorizované a skončilo za ním v skupine druhé. V ďalších 2 kvalifikáciách získalo iba 1 bod a skončilo vždy na poslednom mieste. Preto muselo v kvalifikácii na ME 2012 hrať už v predkvalifikačnom kole. V ňom však vyhralo iba zápas nad najslabším družstvom skupiny a nováčikom futsalových kvalifikácií, a do hlavnej kvalifikácie nepostúpilo. V kvalifikácii na ME 2014 skončilo v predkvalifikačnej skupine druhé za a opäť nepostúpilo do hlavnej kvalifikácie.
Mužík (cárske Rusko)

Mužík () je označenie roľníka v cárskom Rusku, ktorý bol do roku 1861 spravidla v nevoľníckom postavení.
Termín implikuje istú mieru chudoby – väčšina mužíkov bola pred poľnohospodárskymi reformami z roku 1861 nevoľníkmi. Po tomto roku im boli pridelené pozemky a stali sa slobodnými roľníkmi. Slovo bolo prenesené do západných jazykov vďaka svojmu častému výskytu v literatúre, najmä u Leva Nikolajeviča Tolstého a Fiodora Michajloviča Dostojevského.
R-40 (raketa vzduch-vzduch)

Bisnovat R-40 (s kódovým označením NATO AA-6 Acrid) je protilietadlová riadená strela dlhého dosahu vyvinutá v konštrukčnej kancelárii Bisnovat. Je to pravdepodobne prvá sovietska strela vzduch-vzduch 2. generácie. Táto strela bola primárne vyvíjaná pre záchytné stíhacie lietadlo MiG-25.
Vývoj.
Práce na novej protilietadlovej strele dlhého dosahu, ktorá mala nahradiť staršiu R-4, začali v konštrukčnej kancelárii M. Bisnovata počiatkom roku 1962. Strela disponuje vysokým pomerom ťahu k hmotnosti, vďaka čomu dosahuje maximálnu rýchlosť až 5 M. Táto rýchlosť spôsobuje extrémny aerodynamický ohrev, preto bol pri vývoji po prvýkrát ako konštrukčný materiál použitý titán. S použitím titánu bolo spojených množstvo technických problémov, ktoré bolo treba vyriešiť. Novinkou bolo tiež použite keramických materiálov na výrobu krytu radarovej sústavy. Strela je len o málo väčšia ako jej predchodca, ale má podstatne dlhší dosah, ktorý pri základnej verzii predstavuje 30 km. V septembri 1969 boli z lietadla MiG-25 po prvýkrát úspešne odpálené dve strely R-40R na bezpilotný MiG-17 letiaci vo výške 600 m. V nasledujúcom roku boli tieto rakety zavedené do výzbroje Vojenských vzdušných síl ZSSR.
Po prelete poručíka Viktora Bielenka s Migom-25 zo Sovietskeho zväzu do Japonska v septembri 1976 sa MiG-25 podrobil modernizácii, ktorá okrem iného znamenala výmenu radarového systému lietadla. Pre tento radarový systém bola skonštruovaná nová strela R-40D, ktorá má dlhší dosah, zvýšenú citlivosť hlavice, zlepšenú odolnosť proti rušeniu a vibráciám a schopnosť zostreliť nízko letiaci cieľ na pozadí zeme.
Produkcia rakiet R-40 bola zastavená v roku 1991.
Lichas

Lichas alebo Lichás (, ) môže byť:
Mucuhito

Mucuhito alebo posmrtným menom Meidži (* 3. november 1852, Kjóto, Japonsko – † 30. júl 1912, Tokio, Japonsko) bol japonský cisár. Jeho manželkou bola cisárovná Šóken. Vytvoril moderné Japonsko. Po jeho smrti sa jeho nástupcom stal Taišó.
Ján VII. Príleský

Ján VII. Príleský - Prileszky de Prilesz (* 16. marec 1709, Príles - † 27. október 1790, Príles) bol náboženský spisovateľ, vysokoškolský učiteľ, rektor na viacerých univerzitách.
Život.
Narodil sa v roku 1709. Pochádzal zo zemanskej rodiny Príleských (Prileszky de Prilesz). V roku 1724 vstúpil rehole jezuitov, študoval na univerzite v Trnave doktora prírodných vied a teológiu. Pôsobil ako učiteľ poézie, rétoriky a filozofie na kolégiu a univerzite v Trnave, Grazi a Košiciach. Bol riaditeľ univerzitnej tlačiarne v Trnave a Košiciach. Po rozpustení rehole jezuitov roku 1773 žil prevažne v Trenčíne, kde pomáhal piaristom pri vyučovaní na gymnáziu. Písal náboženské príručky a učebnice, vydával diela starších cirkevných autorov. Bol kancelár univerzity v Trnave, v rokoch 1771-1772 zastával ako posledný funkciu rektora univerzity v Košiciach.
Pohronská župa (Slovenská republika, 1939 – 1945)

Pohronská župa (neoficiálne nazývaná "Pohronská veľžupa") bola jednou zo šiestich žúp Slovenskej republiky, ktoré vznikli na základe zákona č. 190/1939 Sl. z. z 25. júla 1939 o verejnej správe vnútornej.
Charakteristika.
Rozprestierala sa prevažne na juhu stredného Slovenska, malá časť jej územia na juhozápade okolo Pukanca sa zaraďuje pod západné Slovensko, najvýchodnejšia časť okolo Dobšinej zase pod východné Slovensko. Z historického hľadiska zahŕňala územie bývalej Zvolenskej, ďalej Tekovskej, Hontianskej, Novohradskej a Gemerskej župy bez odtrhnutých južných území týchto žúp, ktoré boli súčasťou horthyovského Maďarska.
Zánik.
Zánikom prvej Slovenskej republiky v roku 1945 zanikla aj Pohronská župa. Dnes jej územie patrí prevažne pod Banskobystrický kraj, najvýchodnejšia časť pod Košický kraj (okres Rožňava). Malá časť na juhozápade patrí pod Nitriansky kraj (okres Levice), na severozápade pod Žilinský kraj (okres Turčianske Teplice).
Poloha župy.
Hlavnou osou župy bola na severe rieka Hron. Na juhu to boli údolia potokov a malých riek Sikenica, Krupinica, Tisovník, Krivánsky potok, Rimava, Muráň, Štítnik a Slaná, ktorých tok pokračoval ďalej do Maďarska.
Pohronská župa susedila na západe s Nitrianskou župou, na severe s Tatranskou župou a na celom juhu a prevažne aj na východe s horthyovským Maďarskom.
Administratívne členenie.
Pohronská župa mala sídlo v Banskej Bystrici a delila sa na 12 okresov, ktorých sídlom boli: Nová Baňa, Banská Štiavnica, Kremnica, Krupina, Modrý Kameň, Zvolen, Banská Bystrica, Brezno, Lovinobaňa, Hnúšťa, Revúca a Dobšiná.
RTL Televizija

RTL Televizija je druhá chorvátska komerčná televízia po Nova TV. Televízia nahrádza tretí okruh HRT. Hlavné sídlo televízie je asi v Záhrebe. Televízia začala vysielať 30. apríla 2004 a čoskoro sa stala populárnou medzi chorvátskymi obyvateľmi. Televízia vysiela rôzne filmy, seriály, relácie, kreslené filmy a spravodajstvo. Má pokrytie 95% chorvátskeho územia.
RTL 2 (Chorvátsko)

RTL 2 je chorvátska televízia, ktorá začala vysielanie 2. januára 2011 o 18:00 hod, v tom istom čase, ako začala vysielať aj Doma TV.
RTL 2 je sesterskou spoločnosťou televízie RTL. Televízia vysiela rôzne filmy, seriály a relácie. Hlavné sídlo televízie je v Záhrebe.
Kalapodi

Kalapodi je malá obec v regióne Fthiotis v Grécku. V antike sa tu nachádzala Apolónova a Artemidina svätyňa. 
Prvé zisťovacie archeologické výskumy uskutočnil už na prelome 19. a 20. stor. V. W. Yorke, a od 70-tych rokov tu prebiehajú systematické výskumy pod patronátom DAI. Najskôr ich viedol R. Felch, v súčasnosti W. D. Niemayer.
V staroveku prináležala pod Hyampolis a bola jeho vidieckou svätyňou, neskôr v archaickom období dostala status celoregionálnej svätyne. Slúžila ako regionálne politické centrum, ktoré komunity z okolitých oblastí využívali ako miesto symbolických stretnutí a rituálneho obetovania. Je jednou zo svätýň, kde sa zdá, že kultová aktivita nebola prerušená pri prechode od mykénskeho obdobia cez submykénske až do ranej doby železnej. Kultové aktivity začali na mieste v LH III B2/ LH III C a celá oblasť bola v tomto období husto osídlená, čo dokladá množstvo komorových hrobov v okolí.
Nová fáza svätyne nastala okolo roku 950 pred Kr. reorganizáciou svätyne a zväčšením temena (posvätného okolia chrámu). Vtedy začali aj prvé väčšie stavebné úpravy, keď bola navŕšená prvá terasa. Najstaršia kultová budova sa datuje do druhej polovice 9. stor. pred Kr. a je pod neskorším Chrámom A. Podarilo sa tu zachytiť niekoľko ohnísk a podlahu. Tu bolo aj pôvodné mykénske kultové miesto. Približne od roku 800 pred Kr. už mala svätyňa chrám, najskôr asi iba ľahšej konštrukcie z dreva, neskôr z nepálených tehál. O niečo južnejšie boli nájdené pozostatky pravdepodobne kultovej budovy z polovice 8. stor. pred Kr., ktorá bola identifikovaná ako svätyňa Artemis Elafébolos. (Elafébolos je epiteton jej mena "strieľajúca šípmi na jeleňa") V prvej polovici 7. stor. boli oba chrámy nahradené novými stavbami.
Už v ranej dobe železnej slúžila svätyňa ako miesto stretnutí pre regionálne elity. Kultová aktivita sa v týchto raných štádiách sústreďovala na rituálne pitie a jedenie. Máme tu doklady obetovania, konzumácie jedla a širokú škálu obilnín. Vrstvy z protogeometrického obdobia taktiež obsahujú veľké množstvo nádob na uskladnenie surovín (pithoi).
Splitska televizija

Splitska televizija (doslova "Splitská televízia") je chorvátska televízia, ktorá vysiela zo Splitu, na sieti B.net a MAXtv. Televízia vysiela 24 hodín denne hlavne v Splite, Záhrebe, Zadare, Rijeke a Osijeku. Hlavnú časť vysielania tvoria rôzne zábavné a iné relácie o Splite.
TV Jadran

TV Jadran je chorvátska komerčná televízia, ktorá vysiela v celej Splitsko-dalmatínskej župe a v ďalších dvoch chorvátskych a troch hercegovinských župách. Televízia začala vysielať 5. januára 2004. Hlavné stredisko televízie je v Splite.
Kofun

Kofun môže byť:
Heian

Heian môže byť:
Kamakura

Kamakura môže byť:
Obdobie bojujúcich štátov

Obdobie bojujúcich štátov alebo éra bojujúcich štátov môže byť:
Sengoku

Sengoku môže byť:
Orthopolis (syn Plémnaia)

Orthopolis (, ) je v gréckej mytológii syn a nástupca sikyónskeho kráľa Plémnaia.
Plémnaios sa stal otcom mnohých detí, ale tie onedlho po narodení podľahli akejsi chorobe. Nad zbožným kráľom sa nakoniec zľutovala bohyňa Demeter a tá v podobe starej ženy opatrovala jeho novonarodeného syna Orthopola a zachránila ho.Šťastný otec dal bohyni Demetre preto z vďaky postaviť v Sikyóne svätyňu.
Po smrti svojho otca prevzal Orthopolis v Sikyóne kráľovské žezlo. Podľa starovekého autora Hieronyma to bolo okolo roku 1623 pred Kr. a jeho vláda trvala až do roku 1560 pred Kr. Antický autor Pausanias uvádza, že Orthopolis mal dcéru Chrysorthu, ktorá bohovi Apolónovi porodila syna Koróna. Po dlhej 63 ročnej vláde Orthopola sa kráľom v Sikyóne stal Marathónios.
Šówa

Šowa môže byť: